
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 419 

3 Ιουνίου 1994 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΑΛ/Φ.12/179/ΟΙΚ 15969 
Κανονισμός λειτουργίας Ανωτάτου Συμβουλίου Επιλογής 
Προσωπικού (ΑΣΕΠ) 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις της παρ. 2 του άρθρου 6 του Ν. 2190/ 
1994. 

2. Την από 2.6.1994 πρόταση της ολομέλειας του 
Α.Σ.Ε.Π. για την έκδοση κανονισμού λειτουργίας του 
Α.Σ.Ε.Π. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εγκρίνουμε τον προταθέντα από την Ολομέλεια του 
Α.Σ.Ε.Π. Κανονισμό Λειτουργίας του Ανωτάτου Συμβου¬ 
λίου Επιλογής Προσωπικού που έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΤΟΥ ΑΝΩΤΑΤΟΥ ΣΥΜΒΟΥΛΙΟΥ ΕΠΙΛΟΓΗΣ 
ΠΡΟΣΩΠΙΚΟΥ 
(Α.Σ.Ε.Π.) 

ΚΕΦΑΛΑΙΟ Α* 

Επιλογή - Διορισμός συμβούλων, Ορκωμοσία - 
Αρχαιότητα - Ατομικοί Φάκελλοι 

Αρθρο 1 

Επιλογή - Διορισμός 

1. Οι σύμβουλοι του Α.Σ.Ε.Π. επιλέγονται από την Ολο¬ 
μέλεια αυτού σύμφωνα με το άρθρο 4 παρ. 3 και 5 του Ν. 
2190/1994. 

2. Οι επιλεγόμενοι διορίζονται με προεδρικό διάταγμα 
που εκδίδεται με πρόταση του Υπουργού Προεδρίας της 
Κυβέρνησης (άρθρο 4 παρ. 3 Ν. 2190/1994) 

Αρθρο 2 

1. Μέλη του Α.Σ.Ε.Π. διορίζονται: 

α) Δικαστικοί λειτουργοί επίτιμοι ή ανώτατοι εν ενερ- 
γεία. 

β) Καθηγητές Ανώτατων Εκπαιδευτικών Ιδρυμάτων 
(Α.Ε.Ι.) ομότιμοι ή εν ενεργεία. 


γ) ’Αλλοι ανώτατοι κρατικοί λειτουργοί συνταξιούχοι ή εν 
ενεργεία. 

δ) Ανώτατοι δημόσιοι υπάλληλοι συνταξιούχοι ή εν ενερ- 
γεία. 

ε) Πρόσωπα εγνωσμένου κύρους και επαγγελματικής 
επάρκειας, ιδίως δε πρόσωπα που είναι ή έχουν διατελέ- 
σει ανώτεροι κρατικοί λειτουργοί ή υπάλληλοι ή ανώτατα 
στελέχη δημοσίων οργανισμών και επιχειρήσεων ή νομι¬ 
κών προσώπων της παραγράφου 1 του άρθρου 14 του Ν. 
2190/1994. 

2. Μόνο μέχρι πέντε (5) μέλη μπορεί να διορίζονται από 
ανώτατους δικαστικούς λειτουργούς, καθηγητές Α.Ε.Ι., 
άλλους ανώτατους κρατικούς λειτουργούς και ανώτατους 
δημόσιους υπαλλήλους εν ενεργεία. 

3. Τα μέλη του Α.Σ.Ε.Π. δίνουν τον όρκο υπηρεσίας 
ενώπιον του Υπουργού Προεδρίας της Κυβέρνησης. 

Άρθρο 3 
Αρχαιότητα 

Η αρχαιότητα των μελών του Α.Σ.Ε.Π. καθορίζεται με 
την ακόλουθη σειρά: 

α) Δικαστικοί λειτουργοί, επίτιμοι ή εν ενεργεία, με τη 
σειρά που καθορίζεται σε κάθε βαθμό από την επετηρίδα 
τους. Οι επίτιμοι προηγούνται από τους εν ενεργεία 
ομοιόβαθμους συναδέλφους τους. 

β) Καθηγητές Α.Ε.Ι. ομότιμοι ή εν ενεργεία, με τη σειρά 
που καθορίζεται σε κάθε βαθμίδα από την επετηρίδα 
τους. Οι ομότιμοι προηγούνται από τους εν ενεργεία 
ομοιόβαθμους συναδέλφους τους. 

γ) Αλλοι ανώτατοι κρατικοί λειτουργοί, συνταξιούχοι ή 
εν ενεργεία με τη σειρά που καθορίζεται σε κάθε βαθμό 
από την επετηρίδα τους. Οι συνταξιούχοι προηγούνται 
από τους εν ενεργεία ομοιόβαθμους συναδέλφους τους. 

δ) Ανώτατοι δημόσιοι υπάλληλοι, συνταξιούχοι ή εν 
ενεργεία, με τη σειρά που καθορίζεται σε κάθε βαθμό από 
την επετηρίδα τους. Οι συνταξιούχοι προηγούνται από 
τους ομοιόβαθμους εν ενεργεία συναδέλφους τους. 

ε) Εκείνοι που είναι λοιπών προελεύσεων με τη σειρά 
διορισμού τους ως μελών του Α.Σ.Ε.Π. 

Άρθρο 4 

Ατομικοί Φάκελλοι 

1. Για κάθε μέλος του Α.Σ.Ε.Π. τηρείται, τόσο στο γρα¬ 
φείο του Προέδρου, όσο και στη Διεύθυνση Προσωπικού 

του Υπουργείου Προεδρίας, ατομικός φάκελλος, στον 
οποίο περιλαμβάνονται όλα τα στοιχεία και έγγραφα που 
αναφέρονται στο διορισμό, την προσωπική και υπηρε¬ 
σιακή κατάστασή του, τυχόν πειθαρχικές ή ποινικές διώ¬ 
ξεις που έχουν ασκηθεί εναντίον του, καθώς και οι αποφά¬ 
σεις που έχουν εκδοθεί σχετικά με αυτές. 

2. Δικαίωμα να λάβουν γνώση του παραπάνω φακέλλου 
έχουν μόνο: α) Ο Υπουργός Προεδρίας της Κυβέρνησης, 
β) Ο Πρόεδρος του Α.Σ.Ε.Π., γ) Τα μέλη του Πειθαρχικού 
Συμβουλίου και δ) Το ίδιο το μέλος. 

ΚΕΦΑΛΑΙΟ Β’ 

Συνθέσεις του Α.Σ.Ε.Π. σε Ολομέλειες και Τμήματα 
Αρθρο 5 

1. Για τη λειτουργία του Α.Σ.Ε.Π. ορίζονται οι εξής συν¬ 
θέσεις: 

α) Μείζων Ολομέλεια, β) Ελάσσων Ολομέλεια και γ) 
Τμήματα. 

Αρθρο 6 

Μείζων Ολομέλεια 

1. Η Μείζων Ολομέλεια συγκροτείται από όλα τα μέλη 
του Σώματος. 

2. Σ’ αυτήν προεδρεύει ο Πρόεδρος του Σώματος, ο 
οποίος αναπληρώνεται σε περίπτωση κωλύματός του, από 
τον μη κωλυόμενο Αντιπρόεδρο ή Σύμβουλο κατά την ορι¬ 
ζόμενη από το άρθρο 3 αυτού του Κανονισμού σειρά αρ¬ 
χαιότητας. 

3. Η Μείζων Ολομέλεια βρίσκεται σε απαρτία όταν παρί- 
στανται εννέα (9) τουλάχιστον μέλη, στα οποία συμπερι- 
λαμβάνονται και οι μη κωλυόμενοι Πρόεδρος και Αντιπρό¬ 
εδρος του Σώματος. 

4. Στην Ολομέλεια αυτή εισάγονται υποθέσεις: 

α) Με πράξη του Προέδρου σε περίπτωση που αποδέ¬ 
χεται σχετική πρόταση του ορισθέντος εισηγητή, είτε χω¬ 
ρίς τέτοια πρόταση, εάν ανακύπτει θέμα γενικότερου εν¬ 
διαφέροντος ή τήρησης ενότητας στις αποφάσεις του 
Συμβουλίου. 

β) Με παραπεμπτική απόφαση της Ελάσσονος Ολομέ¬ 
λειας ή Τμήματος όταν ανακύπτουν τα εξής θέματα: 

αα) Γενικότερου ενδιαφέροντος, ή τήρησης ενότητας 
στις αποφάσεις του Συμβουλίου. 

ββ) Εφαρμογής ή μη συγκεκριμένου κανόνα δικαίου. 

γγ) Ερμηνείας τέτοιου κανόνα. 

γ) Ρυθμίσεις οι οποίες προβλέπονται από τα άρθρα 3 
παρ. 3, 7 παρ. 2, ΙΟπαρ. 1, Ιθπαρ. 6,17παρ. 2, 6 και 14 
του Ν. 2190/1994 και 

δ) Κάθε άλλη περίπτωση, η οποία ρυθμίζεται κατά το 
νόμο με απόφαση του Α.Σ.Ε.Π. και δεν έχει υπαχθεί στην 
αρμοδιότητα της Ελάσσονος Ολομέλειας ή των Τμημά¬ 
των, με τον Κανονισμό αυτό. 

Αρθρο 7 

Ελάσσων Ολομέλεια 

1. Η Ελάσσων Ολομέλεια συγκροτείται από τον Αντι¬ 
πρόεδρο και όλα τα μέλη δύο Τμημάτων που εναλλάσσο¬ 
νται για τη συγκρότησή της κατά σειρά. 

2. Σ’ αυτήν προεδρεύει ο Αντιπρόεδρος, ο οποίος ανα¬ 
πληρώνεται, σε περίπτωση κωλύματός του, από τον μη 
κωλυόμενο σύμβουλο κατά την οριζόμενη από το άρθρο 3 


αυτού του Κανονισμύ σειρά αρχαιότητας. 

3. Κατά την πρώτη συγκρότησή της μετέχουν τα μέλη 
των Τμημάτων πρώτου και δεύτερου. Κατά τη δεύτερη συ¬ 
γκρότησή της μετέχουν τα μέλη των Τμημάτων δεύτερου 
και τρίτου. Στη συνέχεια μετέχουν τα μέλη των Τμημάτων 
τρίτου και πρώτου κ.ο.κ. 

4. Στην Ολομέλεια αυτή εισάγονται οι εξής υποθέ¬ 
σεις: 

α) Εκείνες που αφορούν διορισμούς σε δημόσιες υπη¬ 
ρεσίες με τη στενή έννοια (άρθρο 14 παρ. 1 στοιχ. α' Ν. 
2190/1994). 

β) Εκείνες που παραπέπονται υποχρεωτικά από κάποιο 
από τα Τμήματα σε περίπτωση κατά την οποία η απόφαση 
δεν είναι για το κρινόμενο θέμα, ομόφωνη. 

γ) Η ρύθμιση που προβλέπεται από το άρθρο 15 παρ. 5 
του Ν. 2190/1994. 

Άρθρο 8 

Σύσταση και σύνθεση Τμημάτων 

1. Συνιστώνται τρία Τμήματα, καθένα από τα οποία συ¬ 
γκροτείται από τρεις συμβούλους. 

2. Τα μέλη της συνθέσεως κάθε Τμήματος ορίζονται 
την 1η Ιανουαρίου κάθε έτους με πράξη του Προέδρου, 
που μπορεί να μεταβληθεί κατά τη διάρκεια του έτους 
ανάλογα με τις υπηρεσιακές ανάγκες. 

3. Σε κάθε Τμήμα προεδρεύει κατά τη σειρά που καθο¬ 
ρίζεται στο άρθρο 3, ο αρχαιότερος δικαστικός λειτουργός 
επίτιμος ή εν ενεργεία που μετέχει σ' αυτό. 

4. Σε περίπτωση που δεν μετέχει δικαστικός λειτουρ¬ 
γός, ή έχει κώλυμα, προεδρεύει στο Τμήμα κατά σειρά 
που ορίζεται στο ίδιο άρθρο (3) ο αρχαιότερος καθηγητής 
Α.Ε.Ι. ομότιμος ή εν ενεργεία που μετέχει σ’ αυτό. 

5. Ανδεν μετέχει στο Τμήμα καθηγητής Α.Ε.Ι. ή έχει κώ¬ 
λυμα, προεδρεύει κατά τη σειρά που καθορίζεται επίσης 
στο ίδιο άρθρο (3) ο ανώτατος κρατικός λειτουργός ή ανώ¬ 
τατος δημόσιος υπάλληλος, συνταξιούχος ή εν ενεργεία, 
που μετέχει σ’ αυτό. 

6. Σε περίπτωση που δεν υπάρχουν στη σύνθεση του 
Τμήματος ούτε μέλη της τελευταίας κατηγορίας προε¬ 
δρεύει σ’ αυτό, ο αρχαιότερος της κατηγορίας «ε» του άρ¬ 
θρου 3 κατά την οριζόμενη στο άρθρο αυτό (3) σειρά. 

7.0 Πρόεδρος του Α.Σ.Ε.Π. μπορεί να προεδρεύει στην 
Ελάσσονα Ολομέλεια και σε οποιοδήποτε από τα τρία 
Τμήματα. 

8. Ο Αντιπρόεδρος μπορεί, ύστερα από υπόδειξη του 
Προέδρου, να προεδρεύει σε οποιοδήποτε από τα τρία 
Τμήματα. 

9. Το πρώτο Τμήμα έχει έδρα στη Θεσσαλονίκη. Μπορεί 
όμως να συνεδριάζει και στην Αθήνα όταν συντρέχει ειδι¬ 
κός λόγος, για την συνδρομή του οποίου δεν απαιτείται αι¬ 
τιολογία. 

Άρθρο 9 

Αρμοδιότητες των Τμημάτων 

1. Στο πρώτο Τμήμα εισάγονται οι υποθέσεις που αφο¬ 
ρούν την πλήρωση ιδρυομένων ή υφισταμένων θέσεων σε 
νομικά πρόσωπα που αναφέρονται υπό τα στοιχεία β’, γ’, 
δ\ ε’ και στ’ του άρθρου 14 παρ. 1 του Ν. 2190/1994 και 
έχουν την έδρα τους στους νομούς των περιφερειών Θρά¬ 
κης, Μακεδονίας και Ηπείρου. 

2. Η προηγούμενη παράγραφος δεν εφαρμόζεται στην 
περίπτωση κατά την οποία έχει κινηθεί κοινή διαδικασία 

για πλήρωση θέσεων που αφορούν και άλλες περιοχές της 
χώρας. Στην τελευταία αυτή περίπτωση το πρώτο Τμήμα 
διευκολύνει και διεκπεραιώνει, με εντολή του Προέδρου 
του Συμβουλίου, διαδικασίες που υπάγονται στην αρμο¬ 
διότητα των Τμημάτων δεύτερο και τρίτο. 

3. Στο δεύτερο Τμήμα εισάγονται υποθέσεις οι οποίες 
αφορούν την πλήρωση υφισταμένων ή ιδρυομένων θέ¬ 
σεων σε νομικά πρόσωπα που αναφέρονται υπό τα στοι¬ 
χεία β* και γ' στο άρθρο 14 παρ. 1 του Ν. 2190/1994, κα¬ 
θώς επίσης και σε νομικά πρόσωπα ιδιωτικού δικαίου που 
ανήκουν στα ανωτέρω νομικά πρόσωπα δημόσιου δικαίου 
ή επιχορηγούνται από αυτά τακτικώς, κατά 50% τουλάχι¬ 
στον του ετήσιου προϋπολογισμού τους, σύμφωνα με τις 
κείμενες διατάξεις, ή κατά τα οικεία καταστατικά, ή που τα 
ανωτέρω νομικά πρόσωπα κατέχουν το 51% τουλάχιστον 
του μετοχικού τους κεφαλαίου και έχουν την έδρα τους 
στους λοιπούς, εκτός Θράκης, Μακεδονίας και Ηπείρου, 
νομούς της Ελληνικής Επικράτειας. 

4. Στο τρίτο Τμήμα εισάγονται οι υποθέσεις οι οποίες 
αφορούν την πλήρωση υφισταμένων ή ιδρυομένων θέ¬ 
σεων σε νομικά πρόσωπα που αναφέρονται υπό τα στοι¬ 
χεία δ’ και ε’ στο άρθρο 14 παρ. 1 του Ν. 2190/1994, κα¬ 
θώς επίσης και σε νομικά πρόσωπα ιδιωτικού δικαίου που 
ανήκουν στους ανωτέρω οργανισμούς και νομικά πρό¬ 
σωπα ιδιωτικού δικαίου ή επιχορηγούνται από αυτά τακτι¬ 
κώς, κατά 50% τουλάχιστον του ετήσιου προϋπολογισμού 
τους, σύμφωνα με τις κείμενες διατάξεις ή κατά τα οικεία 
καταστατικά ή που τα ανωτέρω νομικά πρόσωπα κατέχουν 
το 51% τουλάχιστον του μετοχικού τους κεφαλαίου και 
έχουν την έδρα τους στους λοιπούς, εκτός Θράκης, Μα¬ 
κεδονίας και Ηπείρου, νομούς της Ελληνικής Επικρά¬ 
τειας. 

5. Ο Πρόεδρος του Συμβουλίου μπορεί, για την ευρυθ- 
μότερη λειτουργία του να προβαίνει στις εξής ρυθμί¬ 
σεις: 

α) Να προσδιορίζει υποθέσεις σε άλλο Τμήμα από 
εκείνο στο οποίο υπάγονται κατά τα ανωτέρω, ιδίως για να 
αποφευχθεί η υπέρμετρη επιβάρυνση κάποιου από αυτά. 

β) Να ορίζει, σε περίπτωση ύπαρξης κωλύματος μέλους 
Τμήματος ή της Ελάσσονος Ολομέλειας, αναπληρωτή από 
άλλο Τμήμα. 

ΚΕΦΑΛΑΙΟ Γ 

Ορισμός ημερών συνεδριάσεως-Προδικασία- 
Συζήτηση - Διάσκεψη 

Αρθρο 10 

Συνεδριάσεις 

Οι Ολομέλειες, Μείζων και Ελάσσων συνεδριάζουν 
κατά το χρονικό διάστημα από 15 Σεπτεμβρίου και μέχρι 
30 Ιουνίου κάθε έτους: 

α) Τακτικώς, δύο φορές το μήνα, σε ημερομηνία καθο¬ 
ριζόμενη με πράξη του Προέδρου για τη Μείζονα και του 
Αντιπροέδρου του Συμβουλίου για την Ελάσσονα αντιστοί- 
χως Ολομέλεια. 

β) Εκτάκτως, κατά την κρίση του Προέδρου ή Αντιπροέ¬ 
δρου για την Μείζονα και Ελάσσονα Ολομέλεια αντιστοί- 


χως, σε ημερομηνία καθοριζόμενη με πράξεις τους. 
Αρθρο 11 

1. Τα Τμήματα συνεδριάζουν κατά το από 1 Σεπτεμ¬ 
βρίου μέχρι 30 Ιουνίου χρονικό διάστημα: 

α) Τακτικώς τέσσερις φορές το μήνα σε ημερομηνία κα¬ 
θοριζόμενη με πράξη του προεδρεύοντος του Τμήμα¬ 
τος. 

β) Εκτάκτως σε ημερομηνία καθοριζόμενη με πράξη του 
προεδρεύοντος του Τμήματος. 

2.0 Πρόεδρος του Συμβουλίου και σε περίπτωση κωλύ- 
ματός του ο Αντιπρόεδρος αυτού μπορεί να συγκαλεί τα 
Τμήματα όποτε το κρίνει αναγκαίο. 

Αρθρο 12 
Προδικασία 

1. Κάθε αίτηση δημόσιας υπηρεσίας ή νομικού προσώ- 
πρυ του άρθρου 14 παρ. 1 του Ν. 2190/1994 για πλήρωση 
ιδρυομένων ή υφισταμένων θέσεων διαβιβάζεται αυθημε¬ 
ρόν στο τμήμα προδικασίας της γραμματείας. Την επό¬ 
μενη από την κατάθεσή της ημέρα η αίτηση προσκομίζε¬ 
ται στο γραφείο του Προέδρου, ο οποίος, με επισημείωσή 
του σ’ αυτή, προσδιορίζει την αρμόδια Ολομέλεια ή το αρ¬ 
μόδιο Τμήμα για τη συζήτησή της. Αν πρόκειται για υπό¬ 
θεση υπαγόμενη στη Μείζονα Ολομέλεια ο Πρόεδρος ορί¬ 
ζει επίσης τον Εισηγητή και την ημέρα της συζητήσεώς 
της. 

2. Για τις λοιπές, εκτός από εκείνες που υπάγονται στη 
Μείζονα Ολομέλεια, αιτήσεις ορίζεται εισηγητής και 
ημέρα συζητήσεώς από τον προεδρεύοντα στην Ελάσ¬ 
σονα Ολομέλεια ή στο οικείο Τμήμα. 

3. Στην περίπτωση κατά την οποία η υπόθεση παραπέ- 
μπεται στη Μείζονα ή Ελάσσονα Ολομέλεια με απόφαση, 
ο προεδρεύων αντιστοίχως σ’ αυτές ορίζει εισηγητή και 
ημέρα συνεδριάσεως. 

4.0 φάκελλος που σχηματίζεται για την υπόθεση διαβι¬ 
βάζεται το ταχύτερο στο σύμβουλο που έχει ορισθεί ειση¬ 
γητής. 

Οκτώ τουλάχιστον ημέρες πριν από την ημέρα συζητή- 
σεως ο εισηγητής υποβάλλει έκθεση περί της υποθέ- 
σεως, αντίγραφο της οποίας θα χορηγείται και στα λοιπά 
μέλη που μετέχουν στη σύνθεση της Ολομέλειας ή του 
Τμήματος. 

5. Με φροντίδα του γραμματέα της Ολομέλειας ή του 
Τμήματος διανέμονται, επίσης, στα μέλη, τρεις τουλάχι¬ 
στον ημέρες πριν από την ημέρα της συνεδριάσεως, ημε¬ 
ρήσια διάταξη, καθώς και αντίγραφα εγγράφων των προς 
συζήτηση θεμάτων και τα σχετικά προς αυτά πληροφο¬ 
ριακά στοιχεία που υπάρχουν. 

Σε επείγουσες περιπτώσεις η κατά το προηγούμενο 
εδάφιο διανομή μπορεί να παραλείπεται κατά την κρίση 
του προεδρεύοντος. 

Αρθρο 13 
Αλληλογραφία 

Η αλληλογραφία γίνεται με έγγραφα, τα οποία υπογρά¬ 
φονται σε πρωτότυπο από τον Πρόεδρο ή τον προεδρεύο¬ 
ντα αποκεντρωμένου Τμήματος, προσυπογράφεται από 
τα αρμόδια όργανα της Γραμματείας του ΑΣΕΠ και το συ¬ 
ντάκτη τους και κατατίθενται στους σχετικούς φακέλους. 
Αντίγραφα αυτών κυρωμένα από τη διεκπεραίωση απο- 
στέλλονται στους παραλήπτες. Τα έγγραφα που υπογρά- 

φονται από τους συμβούλους, επιθεωρητές ή προϊσταμέ¬ 
νους τμημάτων, ορίζονται με εξουσιοδοτική πράξη του 
Προέδρου. 

Άρθρο 14 
Συζήτηση 

1. Κατά τη συζήτηση ενώπιον των Ολομελειών (Μείζο- 
νος ή Ελάσσονος) και των Τμημάτων μπορούν να παρίστα- 
νται εκπρόσωποι των ενδιαφερόμενων υπηρεσιών ή νομι¬ 
κών προσώπων. 

2. Η συζήτηση αρχίζει με την ανάγνωση της εκθέσεως 
του εισηγητή. Στη συνέχεια δίνεται ο λόγος στους τυχόν 
παρισταμένους εκπροσώπους υπηρεσιών ή νομικών προ¬ 
σώπων για την παροχή διευκρινίσεων επί της αιτήσεως και 
ανάπτυξη των απόψεών τους, μετά την οποία αποχωρούν 
αυτοί. 

Άρθρο 15 
Διάσκεψη 

1. Η διάσκεψη μεταξύ των μελών της συνθέσεως γίνε¬ 
ται, είτε αμέσως μετά τη συζήτηση, είτε σε άλλη ημέρα και 
ώρα που ορίζεται από τον Προεδρεύοντα. Η ψηφοφορία 
κατά τη διάσκεψη αρχίζει από το νεότερο προς τον αρ¬ 
χαιότερο. Η απόφαση στις Ολομέλειες (Μείζονα και Ελάσ- 
σονα) λαμβάνεται με απόλυτη πλειοψηφία των μελών που 
μετέχουν στη σύνθεση αυτής. Αν κατά τη διάσκεψη των 
Ολομελειών διατυπώνονται περισσότερες από δύο γνώ¬ 
μες με αποτέλεσμα να μη σχηματίζεται πλειοψηφία, εκεί¬ 
νοι που αποτελούν την ασθενέστερη μειοψηφία οφείλουν 
να προχωρήσουν σε μια από τις επικρατέστερες γνώμες. 

2. Το Τμήμα είναι υποχρεωμένο να παραπέμψει την 
υπόθεση στην Ελάσσονα Ολομέλεια εάν η απόφασή του 
για την κρινόμενη αίτηση δεν είναι ομόφωνη, επιφυλασσο- 
μένης της διατάξεως του άρθρου 6 παρ. 4 εδαφ. β περ. 
«ββ» και «γγ». 

Άρθρο 16 

Πρακτικά - Απόφαση 

1. Για κάθε συνεδρίαση συντάσσεται από το γραμματέα 
της συνθέσεως πρακτικό, στο οποίο καταχωρίζονται τα 
θέματα που συζητήθηκαν, καθώς και η γνώμη των μελών 
των συνθέσεως που τυχόν μειοψήφισαν. 

2. Τα πρακτικά των συνεδριάσεων μετά την καθαρο- 
γραφή τους θεωρούνται από τον εισηγητή και υπογράφο¬ 
νται από τον Πρόεδρο και το Γραμματέα. 

3. Τα πρακτικά των συνεδριάσεων τηρούνται στο 
Α.Σ.Ε.Π. σε πρωτότυπο και βιβλιοδετούνται κατ' έτος μαζί 
με τις αντίστοιχες αποφάσεις σε αριθμημένους τόμους 
αφού προστεθεί στο τέλος καθενός από αυτούς ενημερω¬ 
τικό ευρετήριο. 

4. Μετά τη διάσκεψη ο εισηγητής συντάσσει την από¬ 
φαση σε σχέδιο, το οποίο παραδίδει στον Προεδρεύοντα 
της συνθέσεως ο οποίος, αφού συμφωνήσει με το περιε¬ 
χόμενό της, προβαίνει στην έκδοσή της με καταχώρηση 
σε ειδικό βιβλίο. 

5. Η απόφαση πρέπει να είναι αιτιολογημένη και να ανα- 
φέρεται σ’ αυτή επωνύμως η γνώμη της μειοψηφίας, κα¬ 
θώς και το πόρισμα της εκθέσεως του εισηγητή. 


6. Για την απόφαση ενημερώνονται οι ενδιαφερόμενοι 
με έγγραφο της γραμματείας. 

ΚΕΦΑΛΑΙΟ Δ’ 

Επιθεώρηση 

Άρθρο 17 

1. Την πρώτη Ιανουαρίου κάθε έτους τοποθετούνται με 
απόφαση του Προέδρου: α) Τρεις σύμβουλοι ως επιθεω¬ 
ρητές με ετήσια θητεία, που μπορεί να ανανεωθεί, β) μπο¬ 
ρεί επίσης να τοποθετηθεί ένας βοηθός για κάθε επιθεω¬ 
ρητή, προερχόμενος από το διοικητικό προσωπικό με ίση 
προς εκείνο θητεία, ανανεώσιμη. 

2. Η υλική και τοπική αρμοδιότητα των επιθεωρητών και 
των βοηθών τους ταυτίζονται με τις αντίστοιχες αρμοδιό¬ 
τητες συγκεκριμένου Τμήματος του Α.Σ.Ε.Π. που καθορί¬ 
ζονται με την απόφαση της τοποθετήσεώς τους. 

3. Ανάλογα με τις υπηρεσιακές ανάγκες που υπάρχουν 
κάθε φορά ο Πρόεδρος μπορεί να αναθέτει σε ορισμένο 
επιθεωρητή, ή βοηθό του, τη διενέργεια συγκεκριμένης 
επιθεωρήσεως. 

4. Μετά την έναρξη της λειτουργίας του Α.Σ.Ε.Π. μπο¬ 
ρεί να γίνει διορισμός επιθεωρητών για το μέχρι 31 Δεκεμ¬ 
βρίου 1994 χρονικό διάστημα. 

ΚΕΦΑΛΑΙΟ Ε’ 

Διακοπές - Άδειες - Νοσήλεια - Έξοδα κηδείας κ.λπ. 
Άρθρο 18 
Διακοπές 

1. Κατά το χρονικό διάστημα από 1 ης Ιουλίου μέχρι 15 
Σεπτεμβρίου καθενός έτους τα μέλη του Α.Σ.Ε.Π. τελούν 
σε διακοπές που καθορίζονται χρονικώς με απόφαση της 
Μείζονος Ολομέλειας η οποία εγκρίνεται από τον 
Υπουργό Προεδρίας της Κυβέρνησης. Με την ίδια από¬ 
φαση καθορίζονται τα Τμήματα διακοπών και οι μετέχο¬ 
ντας σ’ αυτά. 

2. Στα τμήματα διακοπών εισάγονται οι απολύτως επεί¬ 
γουσες υποθέσεις, αρμοδιότητας οποιοσδήποτε τμήμα¬ 
τος (Α\ Β’, Γ’). Το απολύτως επείγον της περιπτώσεως 
κρίνεται από τον προεδρεύοντα του Τμήματος διακοπών 
με επισημείωση στη σχετική αίτηση. 

3. Εάν κατά τη διάρκεια των διακοπών προκύψει, κατά 
την κρίση του Προέδρου ή Αντιπροέδρου αντιστοίχως, πε¬ 
ρίπτωση απολύτως επείγουσα συγκλήσεως των Ολομε¬ 
λειών Μείζονος ή Ελάσσονος, ανακαλούνται με πράξεις 
εκείνων από τις διακοπές τα συγκροτούντο τις Ολομέ¬ 
λειες αυτές μέλη του Α.Σ.Ε.Π. 

β 

Άρθρο 19 
Άδειες κ.λπ. 

1. Στα μέλη του Α.Σ.Ε.Π. μπορεί να χορηγηθεί κάθε 
έτος, εφόσον το επιτρέπουν οι ανάγκες της υπηρεσίας, 
κανονική άδεια απουσίας με πλήρεις αποδοχές μέχρις ένα 
μήνα. 

2. Την παραπάνω άδεια χορηγεί μέχρι δέκα πέντε ημέ¬ 
ρες ο Πρόεδρος και πέραν αυτών ο Υπουργός Προεδρίας 
της Κυβέρνησης ύστερα από γνώμη του Προέδρου. 

3. Γ ια τις αναρρωτικές και εκπαιδευτικές άδειες, καθώς 
και για τα οδοιπορικά έξοδα, έξοδα νοσηλεία και κηδείας, 

εφαρμόζονται αναλόγως οι διατάξεις που ισχύουν για τους 
Πρόεδρο, Αντιπρόεδρο και Νομικούς Συμβούλους του 
Κράτους. 

ΚΕΦΑΛΑΙΟ ΣΤ 
Κωλύματα - Πειθαρχικό δίκαιο 

Αρθρο 20 

Κωλύματα 

Μέλη του Α.Σ.Ε.Π. δεν επιτρέπεται να ασκήσουν καθή¬ 
κοντα σε υπόθεση, α) για την οποία έχουν οπωσδήποτε 
συμφέρον, β) εάν αυτή αφορά συγγενείς τους εξ αίματος 
ή εξ αγχιστείας μέχρι και τρίτου βαθμού, γ) εάν είναι με¬ 
ταξύ τους (τα μέλη) σύζυγοι ή συνδέονται με συγγένεια εξ 
αίματος ή αγχιστείας μέχρι και του τρίτου βαθμού. 

Αρθρο 21 
Πειθαρχικό Δίκαιο 

Η αποσιώπηση του κωλύματος, καθώς και η παράβαση, 
με υπαίτια πράξη ή παράλειψη, των γενικών ή ιδιαίτερων 
καθηκόντων που επιβάλλονται από κανόνα δικαίου, ή 
απορρέουν από την ιδιότητά του ως κρατικού λειτουργού, 
συνιστά πειθαρχικό παράπτωμα. 

Αρθρο 22 

1. Πειθαρχικές ποινές είναι: α) έγγραφη επίπληξη, β) 
πρόστιμο μέχρις αποδοχών ενός μηνός, γ) προσωρινή 
παύση μέχρι τριών μηνών και δ) οριστική παύση. 

2. Οι ποινές επιβάλλονται με πράξη του Υπουργού Προ¬ 
εδρίας της Κυβέρνησης ύστερα από απόφαση, 

α) Για μεν τον Αντιπρόεδρο και τους συμβούλους, συμ¬ 
βουλίου αποτελούμενου από τους Προέδρους των Συμ¬ 
βουλίου της Επικράτειας, Αρε ίου Πάγου, Ελεγκτικού Συ¬ 
νεδρίου, Α.Σ.Ε.Π. και του Εισαγγελέα του Αρείου Πάγου, ή 
τους νόμιμους αναπληρωτές τους και προεδρεύεται από 
τον αρχαιότερο από τα τρία πρώτα μέλη αυτού. 

β) Γ ια δε τον Πρόεδρο, συμβουλίου αποτελούμενου από 
τους προέδρους, των Συμβουλίου Επικράτειας, Αρείου 
Πάγου και Ελεγκτικού Συνεδρίου, οι οποίοι εφόσον κωλύ¬ 
ονται, αναπληρώνονται κατά σειρά από τους Πρυτάνεις 
Πανεπιστημίου και Πολυτεχνείου Αθηνών. Στο Συμβούλιο 
αυτό προεδρεύει το αρχαιότερο δικαστικό μέλος του. 

Αρθρο 23 

1. Την πειθαρχική αγωγή ασκεί ο Υπουργός Προεδρίας 
της Κυβέρνησης. 


2. Τα πειθαρχικά παραπτώματα των μελών του Α.Σ.Ε.Π. 
δεν υπόκεινται σε παραγραφή. 

3. Οι διατάξεις που διέπουν την αστική ευθύνη των δη¬ 
μοσίων υπαλλήλων εφαρμόζονται και για τα μέλη του 
Α.Σ.Ε.Π. 

ΚΕΦΑΛΑΙΟ Ζ 
Απόλυση 
Αρθρο 24 

1. Τα μέλη του Α.Σ.Ε.Π. απολύονται με Προεδρικό Διά¬ 
ταγμα: 

α) Λόγω συμπληρώσεως του ορίου ηλικίας ή καταργή- 
σεως της θέσεως. 

β) Γ ια σωματική ή πνευματική ανικανότητα. 

γ) Γ ια υπηρεσιακή ανεπάρκεια και 

δ) Λόγω επιβολής της πειθαρχικής ποινής της οριστικής 
παύσεως. 

2. Η συμπλήρωση του ορίου ηλικίας λογίζεται ότι γίνεται 
την 31 η Δεκεμβρίου του αντίστοιχου από τη γέννησή τους 
έτους. 

3. Στην περίπτωση καταργήσεως θέσεως απολύονται 
εκείνοι που συγκεντρώνουν τα ολιγότερα ουσιαστικά προ¬ 
σόντα ύστερα από απόφαση του αντίστοιχου κατά βαθμό 
υπηρεσιακού συμβουλίου του άρθρου 22 παρ. 2 αυτού του 
Κανονισμού. 

4. Γ ια τη διαπίστωση της ανικανότητας ο Πρόεδρος πα¬ 
ραπέμπει τον ασθενούντα στη δευτεροβάθμια υγειονο¬ 
μική επιτροπή του κώδικα καταστάσεως δημόσιων υπαλ¬ 
λήλων, η οποία γνωμοδστεί σχετικώς. 

5. Η υπηρεσιακή ανεπάρκεια κρίνεται από το υπηρε¬ 
σιακό συμβούλιο του άρθρου 22 παρ. 2 εδαφ. α' αυτού του 
Κανονισμού ύστερα από έκθεση επιθεωρήσεως του Προ¬ 
έδρου του Α.Σ.Ε.Π. 

Αρθρο 25 

Δωσιδικία 

Οι διατάξεις των άρθρων 111 αριθ. 6 και 112 αριθ. 2 του 
Κώδικα Ποινικής Δικονομίας εφαρμόζονται για τα μέλη 
του Α.Σ.Ε.Π. 

Ο Πρόεδρος Ο Γραμματέας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1994 

Ο ΥΠΟΥΡΓΟΣ 

ΑΝΑΣΤΑΣΗΣ I. ΠΕΠΟΝΗΣ 

ΕΘΝΙΚΟ Τ ΥΠ ΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

ΡΑΧ 

22.3211 ΥΡΕΤ ΟΠ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 5 1 τηλ 52 25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΉΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Γ 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε 

. & Ε.Π.Ε. 

» 

200.000 

» 

10.000 

ια) Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






